Marvels

Marvels (v anglickom origináli The Marvels) je pripravovaný americký akčný film z roku 2023 od režisérky Nii DaCostovej, natočený na motívy komiksov od vydavateľstva Marvel Comics o superhrdinke Captain Marvel. Jedná sa o 33. film v MCU a je súčasťou 5. fázy Marvel Cinematic Universe a Mnohovesmírnej ságy.

Marvel Studios potvrdili plány na vytvorenie pokračovania Captain Marvel (2019) v júli 2019 a vývoj sa začal v januári 2020. DaCostaová bola najatá v auguste. V decembri bolo potvrdené, že sa do filmu pripájajú Vellaniová a Parrisová.

Dej 
Po udalostiach Ms. Marvel (2022), Carol Danversová, Kamala Khanová a Monica Rambeauová sa musia spojiť, keď sa dozvedia, že zakaždým, keď použijú svoje schopnosti, tak si vymenia svoje miesta.

Produkcia 
Natáčanie filmu sa začalo 10. augusta 2021 v Pinewood Studios. Pôvodne malo natáčanie začať v 31. mája 2021. Krátko po začatí produkcie filmu herec Samuel L. Jackson oznámil, že sa vráti ako Nick Fury. V rovnakom čase sa pripravoval na natáčanie seriálu Tajná invázia (2023). Od 27. augusta sa natáčalo v meste Tropea v Taliansku, a to aj na pobreží Tyrrhénskeho mora. Natáčanie sa skončilo v polovici mája 2022.

Obsadenie 
 Brie Larsonová ako Carol Danversová / Captain Marvel:
Avenger a bývalá pilotka Vzdušných síl Spojených štátov, ktorej DNA bolo pozmenené počas nehody, ktorá jej dodala nadľudskú silu, energetickú projekciu a lietanie.
 Teyonah Parrisová ako Monica Rambeauová:
Agentka S.W.O.R.D.u so schopnosťou absorbovať a manipulovať s elektromagnetickým spektrom a energiou. Je dcérou Danversovej priateľky a spoluletkyňe, Marie Rambeauovej. Ako dieťa vzhliadala k Danversovej.
 Iman Vellaniová ako Kamala Khanová / Ms. Marvel: 
Dospievajúca mutantka z Jersey City, ktorá zbožňuje Danversovú a nosí magický náramok, ktorý odomkol jej schopnosť využívať kozmickú energiu a vytvárať pevné svetelné konštrukcie.
 Zawe Ashton ako Dar-Benn:
Revolucionárka a bojovníčka rasy Kree, ktorá vlastní kladivo Ronana žalobcu a snaží sa obnoviť svoj domov po občianskej vojne.
 Samuel L. Jackson ako Nick Fury: 
Bývalý riaditeľ S.H.I.E.L.D.u, ktorý pracuje na vesmírnej základni S.A.B.E.R. spolu so Skrullmi.

Park Seo-joon bol obsadený do nezverejnenej úlohy. 
Saagar Shaikh, Zenobia Shroffová a Mohan Kapur si zopakujú svoje úlohy zo seriálu Ms. Marvel (2022) ako Khanovej starší brat Aamir, matka Muneeba a otec Yusuf. Lashana Lynch sa objaví ako Maria Rembeau, Randall Park sa objaví ako agent Jimmy Woo obaja herci z predošlých MCU projektov. Vo filme sa objaví aj vesmírna bytosť Flerken v podobe Danversovej kocúra Goosea. Shamier Anderson, Abraham Popoola, Ffion Jolly, Caroline Simonnet, a Jessica Zhou boli obsadený do nezverejnených úloh.

Premiéra 
Marvels bude mať premiéru v slovenských kinách 9. novembra 2023. Americká premiéra sa uskutoční 10. novembra 2023. Prvýkrát bola premiéra naplánovaná na 10. november 2022 a neskôr bol film odložený na 16. február 2023. V apríli 2022 sa vydanie filmu odložilo na 27. júl 2023, pričom si film vymenil dátum vydania s filmom Ant-Man a Wasp: Quantumania (2023). Vo februári 2023 bol film odložený o 4 mesiace. Stalo sa tak pár dní po tom, čo Kevin Feige oznámil, že štúdio spomalí produkciu svojich projektov.

Referencie

Externé odkazy 
 
 
 Marvels – Marvel Cinematic Universe Wiki
 Marvels – Marvel Wiki

Zdroj 

Filmy USA
Sci-fi akčné filmy USA
Filmy Marvel Cinematic Universe